Nafarroako Parlamentuko Mahaiak, 2020ko urriaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Bonilla Zafra jaunak aurkeztutako galdera, Nazioarteko Prentsa Bulegora bideratutako aurrekontu-partidako diruari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lehendakaritzako, Berdintasuneko, Funtzio Publikoko eta Barnekon izapidetzea.

Iruñean, 2020ko urriaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Alberto Bonilla Zafra jaunak, Legebiltzarreko Erregelamenduan xedatutakoaren babesean, galdera hau aurkezten du, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak batzordean ahoz erantzun diezaion:

Gobernuak zergatik ez du konponbiderik eskaini Nafarroako Kazetarien Elkarteak Nazioarteko Prentsa Bulegora bideratutako aurrekontu-partida baliatu ahal izan dezan?

Iruñean, 2020ko urriaren 1ean

Foru parlamentaria: Alberto Bonilla Zafra